เกินต้าน! ยอดป่วย “โควิด-19” ทั่วโลกพุ่งทะลุ 11 ล้านคน เสียชีวิตเฉียด 5.3 แสนราย
เกินต้าน! ยอดป่วย "โควิด-19" ทั่วโลกพุ่งทะลุ 11 ล้านคน เสียชีวิตเฉียด 5.3 แสนราย ฟากสหรัฐฯยังครองแชมป์ต่อเนื่อง
4 ก.ค. 2563

เว็บไซต์ Worldometers ซึ่งเป็นเว็บไซต์ที่รายงานสถานการณ์การระบาดของไวรัสโคโรนาสายพันธุ์ใหม่ (โควิด-19) แบบเรียลไทม์ในสหรัฐอเมริกา รายงานความคืบหน้าสถานการณ์การแพร่ระบาดไวรัสโควิด-19 ว่าจำนวนผู้ป่วยยืนยันสะสมทั่วโลก ทะลุ 11 ล้านรายแล้ว
โดยยอดผู้ป่วยสะสม ณ​ เวลา 10.54 น. วันนี้ (4 มิ.ย.63) จำนวนทั้งสิ้น 11,191810 ราย เป็นผู้ป่วยใหม่ใน 24 ชั่วโมงมากถึง 208,864 ราย เสียชีวิตแล้ว 529,127 ราย รักษาหายแล้ว 6,330,816 ราย
ทั้งนี้ สหรัฐฯยังคงเป็นประเทศที่มีผู้ติดเชื้อสูงสุดเป็นอันดับ 1 โดยมีผู้ป่วยสะสม 2,890,588 ราย เสียชีวิตรวม 132,101 ราย
ขณะที่บราซิล มียอดผู้ติดเชื้อสะสมรองจากสหรัฐฯ อยู่ที่ 1,543,341 ราย เสียชีวิตแล้ว 63,254 ราย
อีกทั้งรัสเซีย ที่มียอดผู้ติดเชื้อสะสมเป็นอันดับ 3 อยู่ที่ 667,883 ราย ผู้เสียชีวิตแล้วทั้งสิ้น 9,859 ราย
